Цирил Злобец

Цирил Злобец ( – ) — словенечки поет, писател, преведувач, новинар и поранешен политичар. Најмногу е запаметен по неговите поеми, објавувајќи неколку томови поезија во неговиот живот. Во 1990 година, Злобец станал член на Претседателството на Словенија во критично време за словенечката независност.
Злобец бил роден во 1925 година во селото Поникве, на Карстното плато во тогашната Јулиска Краина на Кралството Италија. Посетувал училиште во Горица и Копер. Во 1941 година, бил избркан од училиште поради пишување поезија на словенечки јазик, чија употреба била строго забранета по политиката на фашистичка италијанизација. За време на Втората светска војна, бил активист на Словенечкиот ослободителен фронт и кратко време се приклучил на партизаните.

По војната ги завршил студиите и дипломирал на Универзитетот во Љубљана во 1953 година. Работел како новинар и преведувач, објавувајќи бројни збирки поезија, како и два романи. Во 1989 година станал член на Словенечката академија на науките и уметностите.

Тој се прославил во јавноста во 1953 година, како еден од четворицата коавтори на збирката поезија наречена „Песните на четворицата“ ( Pesmi štirih). Збирката означила пресвртница во словенечката повоена култура, бидејќи претставувала прекин на досегашното наметнување на социјалистичкиот реализам како единствен стил во литературата. Останатите тројца поети кои учествувале во проектот биле Кајетан Кович, Јанез Менарт и Тоне Павчек.

Злобец ја добил Прешерновата награда во 1965 година за неговата поетска збирка „Наша оаза“ (Најина оаза)Slovenian Ministry of Culture, complete list of Prešeren Foundation Awards recipients и повторно во 1982 година за неговата поетска збирка „Глас“.Slovenian Ministry of Culture, complete list of the Grand Prešeren Awards recipients

Во 1970-тите и 1980-тите, тој служел и како уредник на интелектуалното и културното списание Содобност.

Во 1990 година, Злобец се приклучил на Социјалистичката партија на Словенија и успешно се кандидирал за словенечкото претседателство, советодавно тело на претседателот на Републиката. Важел за близок соработник на претседателот Милан Кучан.

По 1992 година се повлекол од политичкиот живот.

Тој бил татко на активистот, автор, преведувач и политичар Јаша Злобец.

 Наводи 

Категорија:Членови на Европската академија на науките и уметностите
Категорија:Апсолвенти на Љубљанскиот универзитет
Категорија:Членови на Словенечката академија на науките и уметностите
Категорија:Добитници на Прешерновата награда
Категорија:Словенечки поети
Категорија:Починати во 2018 година
Категорија:Родени во 1925 година